
JAVASLAT
lakossági csapadékvíz-gyűjtő tartályok beszerzése tárgyú ajánlatkérési eljárás megindítása tárgyában

Mór Városi Önkormányzat Képviselő-testülete a 271/2026. (VIII.26.) határozatával döntött arról, hogy lakossági csapadékvíz gyűjtés elősegítésére az önkormányzat 2026. évi költségvetéséből az általános tartalék keret terhére bruttó 12.000 eFt forrást biztosít, és egyúttal felkérte a jegyzőt, hogy gondoskodjon az előirányzatok átcsoportosítása mellett a szükséges beszerzési eljárás lebonyolításáról és a lakossági pályázati rendszer kidolgozásáról.

A lakossági esővízgyűjtést elősegítő program keretein belül Mór Városi Önkormányzat fedéllel rendelkező csapadékvíz-gyűjtő tartályokat szerezne be, majd pályázat elbírálás útján osztana ki a település kertesház tulajdonosai számára.

[bookmark: _Hlk201241159]Az ajánlattételre felkért vállalkozások az előzetes tájékozódásunk, indikatív árajánlatkérések és egyeztetések alapján gyártanak/forgalmaznak a kiírásban meghatározott műszaki jellemzőkkel rendelkező tartályokat. A beszerzésre tervezett 200-210 liter űrtartalmú csapadékvíz-gyűjtő tartályok beszerzésének várható összköltsége az előzetes kalkulációnk alapján bruttó 6.350.000 Ft és bruttó 12.700.000 Ft közé tehető. A beszerzést a Képviselő-testület által biztosított forráskeretre optimalizálnánk, melyre tekintettel Mór Városi Önkormányzat Képviselő-testületének Mór Városi Önkormányzat 2026. évi költségvetésről szóló 2/2026. (II.20.) önkormányzati rendelete (a továbbiakban: Rendelet 17. § (1) bekezdés c) pontjának cc) alpontja szerint az ajánlatkérési eljárásban az ajánlatkérő önkormányzat nevében a Pénzügyi Bizottság jogosult eljárni.

A Rendelet 17. § (2) bekezdése értelmében a közbeszerzésekről szóló 2015. évi CXLIII. törvény (Kbt.) hatálya alá nem tartozó beszerzéseknél a beszerzést az ajánlatkérő (nevében eljáró) által meghatározott tartalmú - legalább 3 ajánlattevő részére kiküldött - ajánlatkérés alapján kell lefolytatni.

A Városfejlesztési és -üzemeltetési Iroda a lakossági csapadékvíz-gyűjtő tartályok beszerzéséhez előkészítette az Ajánlattételi Felhívást, mely során az alábbi szempontokat vettük figyelembe:
· A csapadékvíz-gyűjtő tartályok fedéllel és legalább 3 éves garanciával rendelkezzenek.
· A Képviselő-testület által biztosított keretet a beszerzés ne lépje túl.
· Ajánlatkérő fenntartaná a jogot, hogy a beszerzésre kerülő tartályok darabszámról a beérkezett árajánlatok és a pályázatok száma függvényében szabadon dönthessen.
· A csapadékvíz-gyűjtő tartályok lakosságnak kiosztása 2027. tavaszán, lehetőség szerint legkésőbb 2027. április végéig megtörténjen.

Fentiek alapján az alábbi vállalkozások részére javasoljuk az árajánlat tételére vonatkozó felhívás és szerződés-tervezet megküldését:

1. SUNI Service Universal Kft.
1124 Budapest, XII., Pagony u.25/d.I. 3.
megrendeles@suni-kft.hu

2. TARTÁLYGYÁR Kft.
6238 Imrehegy, külterület 085/2 hrsz.
info@tartalygyar.hu

3. POLYDUCT Műanyag- és Fémipari Nyrt.
4181 Nádudvar, Kabai u. 62.
segri@polyduct.hu

4. Kerti-Szer Kft.
8411 Veszprém-Kádárta Vasút u. 24.
kertiszer@gmail.com

5. Pan-Italia Kft.
1182 Budapest, Szabadka utca 16.
agrowebshop@agrowebshop.hu

A fentiekre tekintettel az alábbi határozat-tervezetet terjesztem a T. Bizottság elé:


HATÁROZAT-TERVEZET


Mór Városi Önkormányzat Képviselő-testületének Pénzügyi Bizottsága – az Önkormányzat 2026. évi költségvetéséről szóló 2/2026. (II.20.) önkormányzati rendelet 17. § (1) bekezdés c) pontjának cc) alpontja szerinti átruházott hatáskörében eljárva - az ajánlatkérő Önkormányzat részéről ajánlatkérési eljárást indít „Mór városban lakossági csapadékvíz-gyűjtő program keretében csapadékvíz-gyűjtő tartályok beszerzése” tárgyában, amelyhez a határozat mellékletét képező Ajánlattételi Felhívást jóváhagyja.

A Pénzügyi Bizottság felkéri a Jegyzőt, hogy az ajánlattételi dokumentációt az alábbi cégek részére küldje meg.

1. SUNI Service Universal Kft.
1124 Budapest, XII., Pagony u.25/d.I. 3.
megrendeles@suni-kft.hu

2. TARTÁLYGYÁR Kft.
6238 Imrehegy, külterület 085/2 hrsz.
info@tartalygyar.hu

3. POLYDUCT Műanyag- és Fémipari Nyrt.
4181 Nádudvar, Kabai u. 62.
segri@polyduct.hu

4. Kerti-Szer Kft.
8411 Veszprém-Kádárta Vasút u. 24.
kertiszer@gmail.com

5. Pan-Italia Kft.
1182 Budapest, Szabadka utca 16.
agrowebshop@agrowebshop.hu


Határidő: 2026.11.03.
Felelős: jegyző(Városfejlesztési és -üzemeltetési Iroda)



Mór, 2026.10.22.



Dr. Taba Nikoletta
jegyző


[bookmark: _Hlk76565029][bookmark: _Hlk76626656]melléklet a …/2026. (X.27.) határozathoz

AJÁNLATTÉTELI FELHÍVÁS

AJÁNLATKÉRŐ
Mór Városi Önkormányzat
8060 Mór, Szent István tér 6.
E-mail: morph@mor.hu
Képviseli: Fenyves Péter polgármester
Kapcsolattartó: Pál Domonkos városgondnok
e-mail.: pal.domonkos@mor.hu
tel.: +36 30 179 8208

Tárgy:
Mór városban lakossági csapadékvíz-gyűjtő program keretében csapadékvíz-gyűjtő tartályok beszerzése.

Feladat:
Mór Városi Önkormányzat a környezettudatos városfejlesztési célok megvalósítása érdekében lakossági csapadékvíz-gyűjtő programot indít a kertes házas ingatlanokon élő háztartások számára. A program keretében csapadékvíz-gyűjtő tartályok biztosítására nyílik lehetőség.

Az Ajánlattevő feladata a csapadékvíz-gyűjtő tartályok biztosítása (gyártása/beszerzése) és a szállítójárműre rakodása. Az Ajánlatkérő a szállítás(ok)ra vonatkozóan külön árajánlatkérést bonyolít. Az árajánlatban az alábbi típusmeghatározás szerinti csapadékvíz-gyűjtő tartályt egységárral kérjük szerepeltetni:
· 200-210 literes űrtartalom,
· az ajánlatban szerepeltetett tartály fedéllel rendelkezzen,
· az ajánlatban szerepeltetett tartály minőségi tanúsítvánnyal rendelkezzen,
· az ajánlatban szerepeltetett csapadékvíz-gyűjtő tartályra legalább 3 éves garanciát kérünk biztosítani.

Az ajánlat részeként az ajánlatban szerepeltetett tartályról képet/rajzot és a műszaki paraméterek leírását is be kell nyújtani a méretek megadásával, valamint meg kell adni a gyártói garancia időtartamát. 

Ajánlatkérő fenntartja a jogot arra, hogy a megrendelés darabszámáról a beérkezett árajánlatok függvényében a rendelkezésre álló forrás és a beérkezett igények alapján szabadon döntsön.

Teljesítés határideje, időtartama: 
A rendelkezésre bocsátást szállítójárműre rakodással legfeljebb három ütemben 2027. március 15. és 2027. április 15. között a felek által előzetesen egyeztetett munkanapo(ko)n kell teljesíteni. 

Teljesítés módja:
Ajánlatkérő a megrendelni kívánt darabszámról nyertes Ajánlattevőt a gyártás-beszerzés megszervezéséhez legkésőbb 2027. január 31. napjáig értesíti. A legfeljebb három ütemben történő szállítás egyedi megrendelésekkel történik. Ajánlattevő felelősségi körébe tartozik, hogy a szállítójárműre kizárólag I. osztályú minőségű, hiánytalan és sérülésmentes termék kerülhet.

Az ajánlati ár kialakításával kapcsolatos elvárások:
· Az Ajánlattevőnek a jelen Ajánlattételi felhívás 1. számú mellékletét képező Ajánlattételi nyilatkozatot (felolvasólapot) kell kitöltenie az adott információk figyelembevétele mellett.
· Az Ajánlattevőnek az ajánlati árat úgy kell meghatároznia, hogy az a feladat ellátásával kapcsolatos valamennyi közvetett és közvetlen költséget fedezze.
· Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult. Az ajánlati ár a teljesítés teljes időbeli hatálya alatt érvényes, rögzített ár.
· Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
Ajánlatkérő a vételárat maximum 3 részletben, a megrendelés teljesítését követően egyenlíti ki. A számlák kifizetése a kézhezvételtől számított 15 naptári napon belül, banki átutalással történik az Ajánlattevő bankszámlájára.

Kizáró okok és alkalmassági feltételek:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c) tevékenységét felfüggesztette vagy akinek tevékenységét felfüggesztették;
d) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e) az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn és alkalmas a felhívásban meghatározott feladat teljesítésére.

Az ajánlat beérkezésének határideje:
Dátum: 2026.11.10.
Időpont: 10:00
Postai úton: Móri Polgármesteri Hivatal (8060 Mór, Szent István tér 6.)
Személyes benyújtás esetén helyszín: Móri Polgármesteri Hivatal Városfejlesztési és -üzemeltetési Iroda (8060 Mór, Szent István tér 6.)

Ajánlatok nyilvános bontásának időpontja, helyszíne:
Időpont: 2026. 11. 10. 10:05
Helyszín: Móri Polgármesteri Hivatal Városfejlesztési és -üzemeltetési Iroda
	(8060 Mór, Szent István tér 6.)

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)”, a 2. számú mellékletét képező „Nyilatkozat a kizáró okokról és az alkalmasságról” kitöltésével kell megtennie, és a kitöltött eredeti cégszerű aláírással ellátott dokumentumokat az ajánlattételi határidő lejártáig postai úton vagy személyesen zárt borítékban kell megküldeni/benyújtani a fent megadott címre, a borítékon feltüntetve: „Mór városban lakossági csapadékvíz-gyűjtő program keretében csapadékvíz-gyűjtő tartályok beszerzése - NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”. Az ajánlat részeként az ajánlatban szerepeltetett tartályról képet/rajzot és a műszaki paraméterek leírását is be kell nyújtani a méretek megadásával, valamint meg kell adni a gyártói garancia időtartamát, továbbá minőségi tanúsítványt kell csatolni.

Az ajánlat határidőben benyújtottnak tekintendő, amennyiben a megadott határidőben megérkezik az Ajánlatkérőhöz.

Az ajánlatok értékelése:
· Az ajánlatok értékelése nem a nyilvános bontási eljárás során, hanem azt követően történik.
· Az eljárás nyertese az az ajánlattevő, aki a felhívásban szerepeltetett típusmeghatározásnak megfelelő tartályra a legalacsonyabb egységárú érvényes ajánlatot nyújtotta be.
· Ajánlatkérő fenntartja a jogot arra, hogy az eljárást indokolás nélkül eredménytelenné nyilváníthatja.

Ajánlat érvénytelenségének okai:
-	ajánlattevő nem a felhívásban leírtaknak megfelelően adja le az ajánlati árat, és/vagy hiányosan tölti ki a felolvasó lapot;
-	ajánlattevő nem csatol képet/rajzot és műszaki paraméterek leírását a méretek megadásával az ajánlatában szerepeltetett csapadékvíz-gyűjtő tartályról;
-	az ajánlat egyéb módon nem felel meg a jelen felhívásban foglaltaknak;
-	az ajánlat határidőn túli beérkezése.

Ajánlat részeként benyújtott dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról és az alkalmasságról – 2. számú melléklet,
· Az ajánlatban szerepeltetett tartály-típusról kép/rajz és műszaki paraméterek leírása a méretek megadásával, továbbá a gyártói garancia megadása – 3. számú melléklet,
· Az ajánlatban szerepeltetett tartály-típus minőségi tanúsítványa – 4. számú melléklet.

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje: az ajánlattételi határidő lejártától a teljesítés teljes időbeli hatálya.

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges.

Az Ajánlatkérő hiánypótlásra egy alkalommal lehetőséget biztosít a formai hiányosságok (pl. hiányzó iratok, hiányos tartalmú iratok) és számítási hibák kiküszöbölése végett. Nem minősül formai hibának a felolvasólap nem megfelelő vagy hiányos kitöltése vagy csatolásának elmaradása.

Az Ajánlatkérő felhívja az Ajánlattevők figyelmét, hogy nyilvános bontási eljárást tart a Móri Polgármesteri Hivatal Városfejlesztési és -üzemeltetési Irodán 2026. 11. 10-én 10:05-kor, ahol az elkésett ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza. Az Ajánlatkérő a benyújtott ajánlatokat nem a nyilvános bontási eljárás keretében, hanem azt követően értékeli.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban. Ajánlattevő kizárólagos felelőssége, hogy az ajánlat a megadott határidőig beérkezzen.

Az Ajánlatkérő az ajánlatok értékelésének eredményéről e-mailben értesíti az Ajánlattevőket.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlattételre való felkérés nem minősül konkrét szerződéskötési ajánlatnak.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.



	Az ajánlattételi határidő:
Dátum: 2026.11.10.
Időpont: 10:00







	Mór Városi Önkormányzat
	jegyző



Melléklet: 
1. számú melléklet: Ajánlattételi nyilatkozat (felolvasólap)
2. számú melléklet: Nyilatkozat a kizáró okokról, valamint az alkalmasságról


AJÁNLATTÉTELI NYILATKOZAT (FELOLVASÓ LAP)

Mór városban lakossági csapadékvíz-gyűjtő program keretében
csapadékvíz-gyűjtő tartályok beszerzése

	Ajánlattevő neve:
	…………………………………….

	Ajánlattevő székhelye:
	……………………………………

	Ajánlattevő cégjegyzékszáma:
	……………………………………

	Ajánlattevő belföldi adószáma:
	……………………………………

	Telefonszám:
	……………………………………

	E-mail címe:
	……………………………………

	Kapcsolattartó neve:
	……………………………………



	Megnevezés
	Nettó
	ÁFA (27 %)
	Bruttó

	1 db 200-210 literes űrtartalmú fedéllel ellátott csapadékvíz-gyűjtő tartály biztosítása szállítójárműre rakodással, legalább 3 éves garancia biztosításával, az ajánlattételi felhívásban foglaltak szerint.
	……………   Ft
	…………….. Ft
	……………. Ft



Ajánlatom az ajánlattételi határidő lejártától a teljesítés teljes időbeli hatálya alatt érvényes.

Az ajánlatkérésben leírt feladatok teljesítéséhez szükséges szaktudással és jogosultságokkal rendelkezünk, az ajánlatkérésben megjelenített kötelezettségeket, feltételeket elfogadjuk.

…………………………………………, 2026. …………………… hó ………… nap


	P.H
	………………………………………
	ajánlattevő cégszerű aláírása
2. számú melléklet

NYILATKOZAT A KIZÁRÓ OKOKRÓL ÉS AZ ALKALMASSÁGRÓL


Alulírott ………………………………………………………………… [név], mint a(z) …………………………………………………………………………….. [cégnév, székhely] ajánlattevő cégjegyzésre/kötelezettségvállalásra jogosult képviselője a „Mór városban lakossági csapadékvíz-gyűjtő program keretében csapadékvíz-gyűjtő tartályok beszerzése” tárgyú Ajánlatkérés során ezennel felelősségem tudatában

nyilatkozom,

hogy

· Társaságunkkal szemben az Ajánlattételi felhívásban előírt kizáró okok nem állnak fenn,
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet,
· Társaságunk az Ajánlatkérőtől független, és
· Társaságunk az Ajánlattételi felhívásban meghatározott feladat teljesítésére alkalmas.



Kelt: ……………………………………..





	……………………………………………
cégszerű aláírás

